เอบียูโรบอตคอนเทสต์ 2002

การแข่งขันเอบียูโรบอตคอนเทสต์ในปี ค.ศ. 2002นั้น ถือเป็นปีแรกของการจัดการแข่งขันเอบียูโรบอตคอนเทสต์ ซึ่งทางเอบียูได้มอบหมายให้ประเทศญี่ปุ่นเป็นเจ้าภาพในการแข่งขันครั้งแรก โดยทางเจ้าภาพนั้นได้กำหนดกติกาการแข่งขันและใช้ชื่อการแข่งขันนี้ว่า Reach for The Top of Mt.Fuji หรือชื่อภาษาไทยว่า พิชิตยอดภูเขาไฟฟูจิ ซึ่งประเทศไทยนั้นได้ส่งทีม MIMI ซึ่งเป็นทีมที่มาจากมหาวิทยาลัยเทคโนโลยีพระจอมเกล้าธนบุรีและเป็นผู้ชนะในการแข่งขันหุ่นยนต์เอบียูชิงชนะเลิศแห่งประเทศไทยเข้าร่วมแข่งขันกับอีก 19 ทีม จาก 18 ประเทศ(ไม่รวมประเทศไทย) และในที่สุดทีม TELEMATIC จากมหาวิทยาลัยเทคโนโลยีโฮจิมินซิตี้ ประเทศเวียดนาม ก็สามารถคว้าชัยชนะในการแข่งขันครั้งนี้ได้สำเร็จ

 ที่มาของกติกาการแข่งขัน 

ที่มาของกติกาการแข่งขันนั้นได้มาจากภูเขาไฟฟูจิ สถานที่ซึ่งถือได้ว่าเป็นสัญลักษณ์ของประเทศญี่ปุ่นที่มีผู้เข้าเยี่ยมชมมากมาย ซึ่งผู้ที่ได้เข้ามาเยี่ยมชมทุกคนก็ล้วนที่อยากจะขึ้นไปสู่ยอดภูเขาไฟอันเลื่องชื่อนี้

 สนามแข่งขันและอุปกรณ์ที่ใช้ในการแข่งขัน 

รูปด้านบนนี้เป็นรูปของสนามแข่งขัน ซึ่งมีขนาด 19.8 X 19.6 เมตร โดยมีพื้นที่ซึ่งเรียกว่า "เขตภูเขาฟูจิ" อยู่บริเวณกึ่งกลางสนามซึ่งมีขนาด 10.2 X 12 เมตรอยู่กึ่งกลางสนาม โดยมีพื้นที่และอุปกรณ์ต่างๆ ดังนี้

 ไม้กั้นรอบนอก กว้าง 10 เซนติเมตร สูง 15 เซนติเมตร
 ไม้กั้นเขตภูเขาฟูจิ กว้าง 5 เซนติเมตร สูง 5 เซนติเมตร
 เขตเริ่มต้นของหุ่นยนต์ทั้งสองทีม ทั้งเขตหุ่นยนต์บังคับด้วยมือและหุ่นยนต์อัตโนมัติ มีขนาด 1.2 X 1.2 เมตร มีสีแดง กับ น้ำเงิน อยู่ที่บริเวณดังกล่าว ซึ่งมีข้อแตกต่างคือ
 เขตเริ่มต้นของหุ่นยนต์บังคับด้วยมือ จะอยู่ห่างจากไม้กั้นรอบนอกตามยาว 30 เซนติเมตร ตามขวาง 165 เซนติเมตร
 เขตเริ่มต้นของหุ่นยนต์อัตโนมัติ ด้านหนึ่งจะอยู่ติดกับไม้กั้นของเขตภูเขาฟูจิ และมีแถบเส้นสีขาวกว้าง 3 เซนติเมตร คาดอยู่ระหว่างกลางของพื้นที่ดังกล่าว
 เขตลูกบอล มีขนาด 1.8 X 1.8 เมตร โดยอยู่ห่างจากไม้กั้นรอบนอกตามยาว 30 เซนติเมตร ตามขวาง 130 เซนติเมตร ซึ่งในบริเวณดังกล่าวจะมีลูกบอลสีเดียวกันกับสีพื้นของเขตเริ่มต้นของหุ่นยนต์บังคับด้วยมือที่อยู่ตรงข้ามกันอยู่ 16 ลูก ซึ่งจัดเรียงในลักษณะ 4 X 4
 แนวเส้นสีขาวสำหรับหุ่นยนต์อัตโนมัติ เป็นแนวเส้นกว้าง 3 เซนติเมตร ตัดกันเป็นตารางดังในรูป
 เขตต้องห้ามสำหรับหุ่นยนต์บังคับด้วยมือ บนพื้นสนามมีสีเขียวเข้ม และมีขนาด 7.2 X 7.2 เมตร
 ถังเก็บลูกบอล มีลักษณะเป็นทรงกระบอกปลายเปิดด้านหนึ่ง มีเส้นผ่านศูนย์กลาง 45 เซนติเมตร แต่ความสูงจะแตกต่างกันตามตำแหน่งของถัง ดังนี้
 ถังพื้นเขา มีความสูงจากพื้นสนาม 30 เซนติเมตร
 ถังสันเขา มีความสูงจากพื้นสนาม 60 เซนติเมตร
 ถังยอดเขา มีความสูงจากพื้นสนาม 1 เมตร
 ลูกบอล เป็นลูกบอลชายหาดมีสีเดียวทั่วทั้งลูก ขนาดเส้นผ่านศูนย์กลาง 30 เซนติเมตร

 กติกาการแข่งขันโดยสังเขป 

หุ่นยนต์ของทั้งสองฝ่ายจะต้องนำลูกบอลซึ่งมีสีเดียวกันกับสีของทีมตนเองไปวางไว้ในถังเก็บลูกบอล ซึ่งคะแนนที่ได้เป็นดังนี้

 ถังยอดเขา ลูกละ 4 คะแนน
 ถังสันเขา ลูกละ 2 คะแนน
 ถังพื้นเขา ลูกละ 1 คะแนน

ซึ่งถ้าหุ่นยนต์ของทีมใดสามารถวางลูกบอลไว้ในถังเก็บลูกบอลครบ 5 ถังโดยที่ถังทั้งห้านั้นเรียงผ่านถังยอดเขาเป็นเส้นตรงแล้ว ทีมนั้นจะเป็นฝ่ายชนะแบบทำภารกิจสำเร็จโดยทันที

แต่ในรอบชิงชนะเลิศนั้น ได้มีกติกาเพิ่มเติมว่า นอกเหนือจากการวางลูกบอลไว้ในถังเก็บลูกบอลครบ 5 ถังโดยที่ถังทั้งห้านั้นเรียงผ่านถังยอดเขาเป็นเส้นตรงแล้ว จำนวนลูกบอลในถังยอดเขาและถังสันเขาจะต้องมีอย่างน้อย 3 และ 2 ลูก ตามลำดับ จึงจะสามารถชนะแบบทำภารกิจสำเร็จได้โดยสมบูรณ์

แต่ถ้าเกิดกรณีแข่งขันกันจนครบ 3 นาทีแล้วปรากฏว่าคะแนนเสมอกัน กรรมการจะทำการหาผู้ชนะโดยการนับจำนวนลูกบอลในถังยอดเขา ถังสันเขา และถังพื้นเขาตามลำดับ ทีมใดมีลูกบอลมากกว่าจะเป็นฝ่ายชนะ

 ทีมที่เข้าร่วมแข่งขันและการแบ่งกลุ่ม 
รายชื่อทีม
ประเทศชื่อทีมสถาบันการศึกษาสถานีวิทยุโทรทัศน์ที่ส่งเข้าแข่งขันรางวัลที่ได้ เกาหลีใต้ไม่มีข้อมูลมหาวิทยาลัยอินชอนKBS คาซัคสถานไม่มีข้อมูลมหาวิทยาลัยเทคนิคนานาชาติคาซัคKA (คาร์บาร์เอเจนซี่) จีนUSTC-Qiang Qiangมหาวิทยาลัยวิทยาศาสตร์และเทคโนโลยีแห่งประเทศจีนCCTVและ RTPRC (สถานีวิทยุโทรทัศน์แห่งประเทศจีน)รองชนะเลิศอันดับ 1งานวิศวกรรมยอดเยี่ยมญี่ปุ่นTuTมหาวิทยาลัยเทคโนโลยีโทโยฮาชิNHKรองชนะเลิศอันดับ 2ความคิดสร้างสรรค์ยอดเยี่ยม
 Chordสถาบันเทคโนโลยีคานาซาวารองชนะเลิศอันดับ 2รางวัลจากกรรมการจัดการแข่งขัน ตุรกีไม่มีข้อมูลมหาวิทยาลัยซาบันชิTRT (องค์กรการแพร่ภาพและกระจายเสียงในตุรกี) ไทยMEMIมหาวิทยาลัยเทคโนโลยีพระจอมเกล้าธนบุรีโทรทัศน์รวมการเฉพาะกิจแห่งประเทศไทยรางวัลจากผู้สนับสนุนการแข่งขัน เนปาลไม่มีข้อมูลมหาวิทยาลัยตริภูวันNTV (สถานีโทรทัศน์แห่งประเทศเนปาล) ปากีสถานNustiansมหาวิทยาลัยวิทยาศาสตร์และเทคโนโลยีนานาชาติPTV (สถานีโทรทัศน์แห่งประเทศปากีสถาน)รางวัลจากผู้สนับสนุนการแข่งขัน ฟิจิPacseaมหาวิทยาลัยแปซิฟิกทางใต้FBC (สถานีโทรทัศน์แห่งประเทศฟิจิ)ศิลปกรรมยอดเยี่ยม มองโกเลียไม่มีข้อมูลมหาวิทยาลัยวิทยาศาสตร์และเทคโนโลยีมองโกเลียMRTV (มองโกเลียวิทยุโทรทัศน์) มาเก๊าไม่มีข้อมูลมหาวิทยาลัยมาเก๊าTDM (สถานีวิทยุโทรทัศน์แห่งมาเก๊า) มาเลเซียไม่มีข้อมูลมหาวิทยาลัยสื่อผสมRTM (สถานีโทรทัศน์ชาติมาเลเซีย) เวียดนามTELEMATICมหาวิทยาลัยเทคโนโลยีโฮจิมินซิตี้VTV (สถานีโทรทัศน์แห่งประเทศเวียดนาม)รางวัลชนะเลิศรางวัลจากผู้สนับสนุนการแข่งขัน ศรีลังกาไม่มีข้อมูลมหาวิทยาลัยโมราตุวาITN (เครือข่ายทีวีเสรี) สิงคโปร์ไม่มีข้อมูลยี่อ๋านโพลีเทคนิคมีเดียคอร์ป ทีวี ออสเตรเลียไม่มีข้อมูลมหาวิทยาลัยควีนสแลนด์ABC (องค์กรแพร่ภาพและกระจายเสียงออสเตรเลีย) อินเดียไม่มีข้อมูลสถาบันเทคโนโลยีเนอมาDDI (ดอร์ดาชาน) อินโดนีเซียไม่มีข้อมูลสถาบันวิศวกรเทคโนโลยีสารพัดช่างซูราบายาTVRI (สถานีโทรทัศน์แห่งประเทศอินโดนีเซีย) อียิปต์DodoมหาวิทยาลัยอินชัมERTV (องค์กรความร่วมมือในการแพร่ภาพและกระจายเสียงในอียิปต์)รางวัลจากผู้สนับสนุนการแข่งขัน

การแบ่งกลุ่ม
 กลุ่ม A  กลุ่ม B  กลุ่ม C  กลุ่ม D  กลุ่ม E  กลุ่ม F กลุ่ม G  คาซัคสถาน  USTC-Qiang Qiang  มาเลเซีย  TuT  ตุรกี  เกาหลีใต้  มาเก๊า  เนปาล  MEMI  อินโดนีเซีย  TELEMATIC  Nustians  Chord  สิงคโปร์  Pacsea  มองโกเลีย   ออสเตรเลีย  ศรีลังกา  อินเดีย  Dodo

ผลการแข่งขัน
รอบแบ่งกลุ่ม
ทีมที่ทำคะแนนได้มากที่สุดของแต่ละกลุ่ม รวมถึงทีมที่ทำคะแนนได้สูงที่สุดในกลุ่มทีมอันดับที่ 2 ของแต่ละกลุ่มจะได้เข้าสู่รอบต่อไป ซึ่งมีดังนี้
กลุ่ม A
ทีม แข่ง ชนะ แพ้ ผลต่างคะแนน คะแนนในกลุ่ม    Pacsea 2  2  0  9  6   เนปาล 2  1  1  4  3   คาซัคสถาน 2  0  2  -13  0 

กลุ่ม B
ทีม แข่ง ชนะ แพ้ ผลต่างคะแนน คะแนนในกลุ่ม    USTC-Qiang Qiang 2  2  0  37  6   MEMI 2  1  1  6  3   มองโกเลีย 2  0  2  -26  0 

กลุ่ม C
ทีม แข่ง ชนะ แพ้ ผลต่างคะแนน คะแนนในกลุ่ม  มาเลเซีย 2  2  0  14 + 1(R)  6   อินโดนีเซีย 2  0  2  -14 - 1(R)  0 

กลุ่ม D
ทีม แข่ง ชนะ แพ้ ผลต่างคะแนน คะแนนในกลุ่ม    TuT 2  2  0  22  6   TELEMATIC 2  1  1  18  3   ออสเตรเลีย 2  0  2  -39  0 

กลุ่ม E
ทีม แข่ง ชนะ แพ้ ผลต่างคะแนน คะแนนในกลุ่ม  ตุรกี 2  2  0  6  6    Nustians 2  1  1  -2  3   ศรีลังกา 2  0  2  -4  0 

กลุ่ม F
ทีม แข่ง ชนะ แพ้ ผลต่างคะแนน คะแนนในกลุ่ม    Chord 2  2  0  25  6   อินเดีย 2  1  1  -13  3   เกาหลีใต้ 2  0  2  -12  0 

กลุ่ม G
ทีม แข่ง ชนะ แพ้ ผลต่างคะแนน คะแนนในกลุ่ม  มาเก๊า 2  2  0  8  6     Dodo 2  1  1  4  3   สิงคโปร์ 2  0  2  -12  0 

กลุ่มทีมอันดับที่ 2
ทีม ผลต่างคะแนน   TELEMATIC 18  MEMI 6   Dodo 4   เนปาล 4  Nustians -2    อินเดีย -13    อินโดนีเซีย -14 - 1(R) 

รอบแพ้คัดออก

 แหล่งข้อมูลอื่น 
 เว็บไซต์อย่างเป็นทางการ (สืบค้น ณ วันที่ 12 สิงหาคม พ.ศ. 2547)
 เว็บไซต์ของสถานีโทรทัศน์ KBS

หมวดหมู่:การแข่งขันหุ่นยนต์